Jacob Elordi

Jacob Elordi (Brisbane, Australia, 1997ko ekainaren 26a) euskal herritar jatorrizko aktore australiarra da. HBO kateko Euphoria telesail arrakastatsuan Nate Jacobsen papera jokatzen du.

Biografia 
Elordi Brisbanen jaio zen, Queensland-en, Australian, 1997ko ekainaren 26an. Bere gurasoak John eta Melissa Elordi dira, hiru arreba nagusi ditu  eta euskal herritar jatorrikoa da. Bigarren Hezkuntza St. Kevin's College eskolan, Melbournen, egin zuen, eta, gero, Brisbaneko Nudgee Collegera joan zen. Antzerkian interesa agertu zuen gaztetatik, eta eskolako antzerki-lan askotan parte hartu zuen.

Hollywoodeko lehen esperientzia Pirates of the Caribbean: Dead Men Tell No Tales filmean izan zuen Elordik, extra gisa. Lehen papera Australiako Swinging Safari filmean izan zuen, 2018an, eta Roosterren papera jokatu zuen. Ospea etorri zitzaion Netflixeko The Kissing Booth film erromantikoan, Noah Flynn protagonistaren paperarekin. 2018ko maiatzean estreinatu zen. The Kissing Booth 2 filmaren jarraipena ere egin zuen. 2019. urtearen erdialdean filmatu zen Lurmutur Hirian, eta 2020ko uztailean atera zen. The Kissing Booth 3 2021eko abuztuaren 11n estreinatu zen Netflixen.

2019an, Elordi izan zen The Mortuary Collection beldurrezko filmaren protagonista, eta HBOko Euphoria telesailean hasi zen, Nate Jacobsen paperean.

2022an, Adrian Lyneren Deep Water thriller erotikoan agertu zen.

Saltburn, Emalda Fennell-en hurrengo thrillerrean, eta The Sweet East, Sean Price Williams-en filmean ere Elordi izango da protagonista eta Sofia Coppolaren Priscilla filmean Elvis Presleyren papera egingo du.

Filmografia

Zinema

Telebista

Erreferentziak

Kanpo estekak 

Australiako aktoreak
Eusko-australiarrak
Brisbanetarrak